CELEX: 62013CN0273
Language: fi
Date: 2013-05-17 00:00:00
Title: Asia C-273/13 P: Valitus, jonka Puolan tasavalta on tehnyt 17.5.2013 unionin yleisen tuomioistuimen asiassa T-241/10, Puolan tasavalta v. Euroopan komissio, 27.2.2013 antamasta tuomiosta

27.7.2013   
            
            
               FI
            
            
               Euroopan unionin virallinen lehti
            
            
               C 215/8
            
         Valitus, jonka Puolan tasavalta on tehnyt 17.5.2013 unionin yleisen tuomioistuimen asiassa T-241/10, Puolan tasavalta v. Euroopan komissio, 27.2.2013 antamasta tuomiosta
   (Asia C-273/13 P)
   2013/C 215/11
   Oikeudenkäyntikieli: puola
   
      Asianosaiset
   
   
      Valittaja: Puolan tasavalta (asiamies: B. Majczyna)
   
      Muu osapuoli: Euroopan komissio
   
      Vaatimukset
   
   
               —
            
            
               Asiassa T-241/10, Puolan tasavalta v. Euroopan komissio, 27.2.2013 annettu Euroopan unionin yleisen tuomioistuimen tuomio on kumottava kokonaisuudessaan.
            
         
               —
            
            
               Euroopan maatalouden ohjaus- ja tukirahaston (EMOTR) tukiosastosta ja Euroopan maatalouden tukirahastosta (maataloustukirahasto) sekä Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 11.3.2010 tehty komission päätös 2010/152/EU (EUVL L 63, 12.3.2010, s. 7) on kumottava siltä osin kuin Puolan tasavallan hyväksymän maksutoimiston maksamat menot suuruudeltaan 279 794 442,15 PLN ja 25 583 996,81 EUR
            
         
               —
            
            
               Euroopan komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Puolan tasavalta vetoaa valituksenalaista tuomiota vastaan seuraaviin valitusperusteisiin:
   
               1)
            
            
               Unionin yleinen tuomioistuin on tulkinnut virheellisesti asetuksen (EY) N:o 1782/2003 20 artiklaa, kun se on katsonut, että kyseisessä säännöksessä velvoitetaan perustamaan täysin vektoroitu viljelylohkojen tunnistamisjärjestelmä/paikkatietojärjestelmä tai vastaava järjestelmä, vaikka täysin kattavaa vektorointia ei vaadita kyseisessä säännöksessä säädettyjen kriteerien täyttymiseksi.
            
         
               2)
            
            
               Unionin yleinen tuomioistuin on tulkinnut virheellisesti asetuksen (EY) N:o 796/2004 53 artiklaa, kun se on katsonut, että tahallisista sääntöjenvastaisuuksista säädetyt seuraamukset on määrättävä myös silloin, kun tuensaajan tahallisuutta ei lopulta ole todettu.
            
         
               3)
            
            
               Unionin yleinen tuomioistuin ei ole perustellut tuomiotaan riittävästi. Puolan tasavallan mukaan unionin yleinen tuomioistuin ei ole täsmentänyt, mitä asetuksen (EY) N:o 1782/2003 20 artiklassa säädettyjä aineellisia vaatimuksia ja muotovaatimuksia on rikottu. Unionin yleinen tuomioistuin ei myöskään ole perustellut, miten siitä, että tahallinen menettely todetaan oikeudenkäynnissä, voisi seurata se, että Puolan viranomaisten käyttöönottama maksatusjärjestelmä on ristiriidassa yhteisen maatalouspolitiikan tavoitteiden kanssa. Puolan tasavallan mukaan unionin yleinen tuomioistuin ei myöskään ole täsmentänyt, miltä osin Puolan viranomaisten tekemät laskelmat rahastolle aiheutuvan todellisen riskin määrittämiseksi ovat epäjohdonmukaisia.
            
         
               4)
            
            
               Unionin yleinen tuomioistuin on loukannut kontradiktorista periaatetta ja oikeutta oikeudenmukaiseen oikeudenkäyntiin, koska se ei ole ottanut huomioon Puolan tasavallan esittämää näyttöä ja koska se on tuominnut yli vaaditun määrän. Unionin yleinen tuomioistuin ei nimittäin ole ottanut kantaa Puolan tasavallan esittämään näyttöön eikä selityksiin siltä osin kuin on kyse maan hyväksymisestä tukikelpoiseksi maaksi tai Opolen voivodikunnan valvonnan tasoa koskevaan mittariin tehdyistä täsmennyksistä. Unionin yleinen tuomioistuin on myös arvioinut asiaa laajemmin kuin mitä komission väitteissä on tuotu esiin ja millä perusteella riidanalainen päätös on tehty.